महायज्ञ के चौथे दिन 108 कलश के साथ किया गया महाभिषेक
सुदनामें आयोजित श्री विजय लक्ष्मी सुदर्शन महायज्ञ श्री रामानुज सहस्त्राब्दि वैभव उत्सव महायज्ञ में जगतगुरु वेदांतविद् दामोदर प्रपन्नाचार्य जी महाराज के संरक्षण में यज्ञ के चौथे दिन विश्वरूपम, दिव्य प्रबंध, पारायण, महाभिषेक 108 कलश से किया गया। वैदिक रीति से भगवान वेंकटेश और आचार्य रामानुजाचार्य महाराज के जन्म के 1000 वर्ष पूरे होने के अवसर पर अनुष्ठान संपन्न हुआ। साथ ही भगवान वेंकटेश बालाजी के फूल की पालकी से शोभायात्रा निकाली गई। श्री आचार्य रामानुज का अवतार संबंधी मुख्य कथाएं तथा उनके प्रवचन को नगर वासी के श्रोताओं को सुनने का सौभाग्य प्राप्त हुआ। शुक्रवार को पंच नारायण महायज्ञ का अनुष्ठान सम्पन्न हुआ। यज्ञ समिति के अध्यक्ष संजय कुमार सिंह ने उपस्थित श्रोताओं को यज्ञ के अनुष्ठान में बढ़ चढ़कर सहयोग देने का आह्वान किया। इधर प्रवचन में श्री प्रभुनारायण पाठकजी महाराज, डॉ. दीपक मिश्रा जी तथा श्री स्वामी मधुसूदनाचार्य जी रामायणी द्वारा संगीतमयी प्रभु राम की कथा से श्रोताओं का मन मुग्ध किया। डॉ. दीपक मिश्रा जी ने प्रभु के नाम की महत्ता बताई।
इस अवसर पर मेदिनीनगर के हजारों धर्मानुरागी माताएं बहनें एवं पुरुषों की उपस्थिति रही। यज्ञ में पधारे विद्वानों और संतों का स्वागत करने वाले में यज्ञ समिति के अध्यक्ष संजय कुमार सिंह दिनेश कुमार शुक्ला थे। इस कार्यक्रम की सफलता में मिनी सिंह, वार्ड पार्षद, आशीष शुक्ला, दया सिंह, रूपेश पाठक, पवन सिंह आदि ने मुख्य भूमिका निभाई। शनिवार को यज्ञ के अंतिम दिवस पूर्णाहुति होगी।
सूदना महायज्ञ में प्रवचन देते महराज।
hin_Deva hin_Deva awa_Deva mag_Deva